Coty betaal $600 m. vir Kylie Cosmetics | Netwerk24
Deur Bloomberg 19 November 2019 06:25
Kylie Jenner. Foto: Bloomberg
Dié kosmetiekreus sal vir die portefeulje in sy geheel verantwoordelik wees, terwyl Jenner kreatiewe pogings en kommunikasie sal bestuur, het die twee maatskappye Maandag in 'n verklaring gesê.
Dié transaksie bring die markwaarde van Kylie Cosmetics op $1,2 miljard te staan.
Coty se aandeelprys het ná die aankondiging met sowat 2,6% tot $12,22 op die aandelebeurs in New York gestyg.
Die transaksie is 'n bevestiging van Jenner se status as een van die jongste miljardêrs ter wêreld. Dit is luidens Bloomberg se indeks van miljardêrs.
Sy het bekendheid verwerf as deel van die televisiereeks Keeping Up with the Kardashians wat oor dié familie handel.
Jenner het Kylie Cosmetics as 15-jarige begin en die maatskappy het oorspronklik bypassende lipstiffie en -potlode verkoop.
Deesdae verkoop die maatskappy 'n wye verskeidenheid skoonheidsprodukte.
Hoewel die produkte oorspronklik net aanlyn te koop aangebied is, kan dit sedert 2018 in Ulta se winkels in Amerika gekoop word. Ulta het meer as 1 100 winkels in dié land. – Bloomberg, verwerk